— Пры парушэнні заканадаўства ў дадзеным выпадку спасылкі на няведанне вельмі частыя. Маўляў, ні сном ні духам, што гэты схіл, аказваецца, з’яўляецца помнікам археалогіі. Але, думаецца, такая аргументацыя не павінна спрацоўваць ужо хаця б таму, што няведанне закону не вызваляе ад адказнасці. А завяршэнне інвентарызацыі археалагічных помнікаў, у выніку якой каардынаты кожнага з іх будуць нанесены на карты землекарыстання, і ўвогуле пакіне такі аргумент у мінулым.